Tīna Graudiņa
Tīna Laura Graudiņa (dzimusi 1998. gada 9. martā Rīgā) ir latviešu volejboliste, kas pārsvarā nodarbojas ar pludmales volejbolu. Spēlē pārī ar Anastasiju Samoilovu (dzim. Kravčenoka) no Daugavpils, divas reizes izcīnītas Eiropas čempionāta zelta medaļas — 2019. gadā Maskavā un 2022. gadā Minhenē. Piedalījusies 2020. gada vasaras olimpiskajās spēlēs Tokijā, kur ieņēma 4. vietu. ASV vadošā pludmales volejbola portāla "VolleyballMag" vērtējumā Graudiņa atzīta par vienu no labākajām bloķētājām pasaulē.